รายงานการประเมินความเสี่ยงการทุจริต
ของสถานีตำรวจภูธรเสลภูมิ
ประจำปีงบประมาณ พ.ศ. ๒๕๖๙
--------------------------------------------
๑. หลักการและเหตุผล
ตามที่ สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ร่วมกับสำนักงานตำรวจแห่งชาติ ได้ขยายการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ลงสู่สถานีตำรวจทั่วประเทศ ในปีงบประมาณ พ.ศ. ๒๕๖๙ และสถานีตำรวจภูธรเสลภูมิ ได้มีคำสั่งที่ ๘๒/๒๕๖๙ ลงวันที่ ๘ พฤษภาคม พ.ศ. ๒๕๖๙ แต่งตั้งคณะกรรมการขับเคลื่อนและกำกับติดตามการประเมินคุณธรรมและความโปร่งใสในการดำเนินงานของหน่วยงานภาครัฐ พร้อมทั้งประกาศมาตรการยกระดับคุณธรรมและความโปร่งใสภายในหน่วยงาน นั้น
เพื่อให้การป้องกันการทุจริตของสถานีตำรวจภูธรเสลภูมิ เป็นไปอย่างมีประสิทธิภาพและเป็นรูปธรรม คณะกรรมการขับเคลื่อนการประเมิน ITA จึงได้ประเมินความเสี่ยงการทุจริต ประจำปีงบประมาณ พ.ศ. ๒๕๖๙ จากกระบวนงานในการใช้อำนาจและตำแหน่งหน้าที่ของเจ้าหน้าที่ตำรวจ ครบทั้ง ๕ สายงาน ได้แก่ งานอำนวยการ งานป้องกันปราบปราม งานจราจร งานสืบสวน และงานสอบสวน เพื่อกำหนดมาตรการควบคุมความเสี่ยงให้เหมาะสมกับบริบทของสถานีตำรวจ โดยมีรายละเอียดดังนี้
๒. เกณฑ์การประเมินความเสี่ยงการทุจริต
การประเมินใช้ค่าระดับความรุนแรงของความเสี่ยง (Risk Score) ซึ่งคำนวณจากโอกาสที่จะเกิดการทุจริต (Likelihood: L) คูณด้วยผลกระทบหากเกิดการทุจริต (Impact: I) โดยกำหนดค่าคะแนนด้านละ ๑-๕ ดังนี้
	คะแนนโอกาส (L)
	ความหมาย

	๕
	สูงมาก — กระบวนงานเปิดช่องการใช้ดุลพินิจกว้าง และเคยปรากฏเหตุการณ์ในลักษณะเดียวกันในรอบ ๑ ปี

	๔
	สูง — กระบวนงานเปิดช่องการใช้ดุลพินิจกว้าง หรือสัมผัสผลประโยชน์หรือเงินสดโดยตรงเป็นประจำ

	๓
	ปานกลาง — กระบวนงานมีการใช้ดุลพินิจและสัมผัสผลประโยชน์เป็นครั้งคราว โดยมีระบบควบคุมบางส่วน

	๒
	น้อย — กระบวนงานมีระบบควบคุมภายในและการตรวจสอบตามลำดับชั้นชัดเจน

	๑
	น้อยมาก — กระบวนงานมีระบบควบคุมรัดกุมหลายชั้น โอกาสเกิดแทบไม่มี



	คะแนนผลกระทบ (I)
	ความหมาย

	๕
	สูงมาก — เป็นความผิดอาญาหรือวินัยอย่างร้ายแรง กระทบความเชื่อมั่นของประชาชนต่อหน่วยงานอย่างร้ายแรง

	๔
	สูง — กระทบภาพลักษณ์และความเชื่อมั่นของหน่วยงานในวงกว้าง

	๓
	ปานกลาง — กระทบภาพลักษณ์ของหน่วยงานบางส่วน

	๒
	น้อย — กระทบการปฏิบัติงานภายในหน่วยงาน

	๑
	น้อยมาก — แทบไม่มีผลกระทบ



	Risk Score (L × I)
	ระดับความเสี่ยง
	แนวทางจัดการ

	น้อยกว่า ๕
	ต่ำ
	เฝ้าระวังตามระบบปกติ

	๕-๙
	ปานกลาง
	กำหนดมาตรการควบคุมเพิ่มเติมและติดตามตามรอบรายงาน

	๑๐-๑๔
	สูง
	กำหนดมาตรการควบคุมและให้ผู้บังคับบัญชากำกับติดตามใกล้ชิด

	๑๕ ขึ้นไป
	สูงมาก
	ต้องจัดการความเสี่ยงทันทีและรายงานหัวหน้าสถานีตำรวจ



๓. ผลการประเมินความเสี่ยงการทุจริต จำแนกตามสายงาน
	สายงาน
	กระบวนงานที่มีความเสี่ยง
	ประเด็นความเสี่ยงการทุจริต
	L
	I
	คะแนน
	ระดับ

	งานอำนวยการ
	การจัดซื้อจัดจ้างและการเบิกจ่ายงบประมาณ
	การกำหนดคุณลักษณะหรือราคากลางเอื้อประโยชน์แก่ผู้ประกอบการรายใดรายหนึ่ง และการเบิกจ่ายไม่เป็นไปตามระเบียบ
	๒
	๔
	๘
	ปานกลาง

	งานป้องกันปราบปราม
	การตั้งจุดตรวจ จุดสกัด และการจับกุมผู้กระทำความผิด
	การเรียกรับผลประโยชน์เพื่อละเว้นการจับกุมหรือไม่ดำเนินคดี

	๓
	๔
	๑๒
	สูง

	งานจราจร
	การกวดขันวินัยจราจรและการเปรียบเทียบปรับ
	การเรียกรับผลประโยชน์แทนการออกใบสั่ง และการไม่นำส่งเงินค่าปรับให้ครบถ้วน
	๓
	๔
	๑๒
	สูง

	งานสืบสวน
	การสืบสวนจับกุมและการจัดเก็บของกลาง
	การแสวงหาประโยชน์จากของกลาง และการเรียกรับผลประโยชน์เพื่อละเว้นการจับกุมดำเนินคดี
	๒
	๕
	๑๐
	สูง

	งานสอบสวน
	การรับคำร้องทุกข์และการจัดทำสำนวนการสอบสวน
	การเรียกรับผลประโยชน์เพื่อช่วยเหลือทางคดี การเร่งรัดหรือประวิงการสอบสวน
	๒
	๕
	๑๐
	สูง



๔. มาตรการควบคุมความเสี่ยงการทุจริต
คณะกรรมการขับเคลื่อนการประเมิน ITA กำหนดมาตรการควบคุมความเสี่ยงรายสายงาน โดยเริ่มดำเนินการตั้งแต่เดือนพฤษภาคม ๒๕๖๙ และรายงานผลทุก ๓๐ วัน ดังนี้
	สายงาน
	มาตรการควบคุมความเสี่ยง
	ผู้รับผิดชอบ

	งานอำนวยการ
	(๑) เผยแพร่แผนการใช้จ่ายงบประมาณ ผลการจัดซื้อจัดจ้าง และสรุปผลตามแบบ สขร.๑ รายเดือนบนเว็บไซต์ของสถานีตำรวจ (๒) แบ่งแยกหน้าที่ผู้จัดทำเอกสารการจัดซื้อจัดจ้างกับผู้ตรวจรับพัสดุ (๓) ผู้บังคับบัญชาสุ่มตรวจสอบเอกสารการเบิกจ่าย
	พ.ต.ต.หญิงบุศราภรณ์ พลเยี่ยม (สว.อก.)

	งานป้องกันปราบปราม
	(๑) กำชับการปฏิบัติหน้าที่และนโยบาย No Gift Policy ในการปล่อยแถวและการประชุมประจำเดือน (๒) ตั้งจุดตรวจตามแผนที่ได้รับอนุมัติและบันทึกรายงานผลทุกครั้ง (๓) ผู้บังคับบัญชาสุ่มตรวจการปฏิบัติ ณ จุดตรวจ

	พ.ต.ท.จารุวัฒน์ อินทะเนน (รอง ผกก.ป.) พ.ต.ท.ปุณณรัตน์ ดิศเจริญ (สวป.)

	งานจราจร
	(๑) ออกใบสั่งตามอำนาจหน้าที่ทุกกรณี ห้ามเปรียบเทียบปรับนอกระบบ (๒) การชำระค่าปรับต้องออกใบเสร็จรับเงินหรือผ่านช่องทางอิเล็กทรอนิกส์ทุกราย และนำส่งภายในกำหนด (๓) ติด QR Code แบบวัดการรับรู้ EIT และแบบประเมินความพึงพอใจ ณ จุดบริการ

	พ.ต.ท.จารุวัฒน์ อินทะเนน (รอง ผกก.ป.) ร.ต.อ.วิศรุต เผ้าหอม (รอง สวป. หัวหน้างานจราจร)

	งานสืบสวน
	(๑) จัดทำทะเบียนคุมของกลางและให้หัวหน้างานตรวจสอบเป็นประจำ (๒) รายงานผลการสืบสวนตามลำดับชั้น (๓) กำชับการปฏิบัติตามประมวลจริยธรรมข้าราชการตำรวจในการประชุมสายงาน
	พ.ต.ท.กฤษณ์ ภูวิจิตร (รอง ผกก.สส.)

	งานสอบสวน
	(๑) แสดงขั้นตอน ระยะเวลาดำเนินการ และช่องทางติดตามผล ณ จุดรับแจ้งความ ตามมาตรการยกระดับการรับแจ้งความ (๒) บันทึกการรับแจ้งความในสมุด ปจว. และระบบ POLIS ให้ครบถ้วน (๓) หัวหน้างานสอบสวนตรวจสอบทะเบียนรับเรื่องเป็นประจำ
	พ.ต.ท.ชยพัทธ์ รัตนวงค์ศิริ (รอง ผกก.สอบสวน) พ.ต.ท.มนตรี เอกศิริ (สว.สอบสวน)



๕. การจัดลำดับความสำคัญและการทบทวน
คณะกรรมการขับเคลื่อนการประเมิน ITA กำหนดให้ประเด็นความเสี่ยงระดับสูง ได้แก่ งานป้องกันปราบปราม งานจราจร งานสืบสวน และงานสอบสวน เป็นลำดับความสำคัญเร่งด่วนที่ผู้บังคับบัญชาต้องกำกับติดตามอย่างใกล้ชิด และให้ทบทวนการประเมินความเสี่ยงอย่างน้อยปีละ ๑ ครั้ง หรือเมื่อมีเหตุการณ์สำคัญที่กระทบต่อระดับความเสี่ยง ทั้งนี้ ให้รายงานผลการดำเนินการตามมาตรการควบคุมความเสี่ยงตามตัวชี้วัด      O๑๖ ต่อไป
[image: ]รายงาน ณ วันที่  ๑๘  พฤษภาคม พ.ศ.๒๕๖๙

พันตำรวจตรีหญิง 
(บุศราภรณ์  พลเยี่ยม)
สารวัตรอำนวยการสถานีตำรวจภูธรเสลภูมิ
กรรมการและเลขานุการคณะกรรมการขับเคลื่อนการประเมิน ITA/ผู้รายงาน

· [image: ]เห็นชอบตามรายงานการประเมินความเสี่ยง

พันตำรวจเอก
(อลงกรณ์  ชุ่มวงษ์) 
ผู้กำกับการสถานีตำรวจภูธรเสลภูมิ

